LIETUVOS RESPUBLIKOS VALSTYBĖS SAUGUMO DEPARTAMENTO
DIREKTORIUS

ĮSAKYMAS

DĖL LIETUVOS RESPUBLIKOS VALSTYBĖS SAUGUMO DEPARTAMENTO DARBUOTOJO, PAREIGŪNŲ IR KARIŲ VALSTYBINĖS PENSIJOS GAVĖJO PAŽYMĖJIMŲ FORMŲ, PAŽYMĖJIMŲ IŠDAVIMO, SAUGOJIMO IR NAUDOJIMO TVARKOS APRAŠO PATVIRTINIMO

2018 m. sausio 19 d. Nr. 1-14
Vilnius

Vadovaudamasis Lietuvos Respublikos žvalgybos įstatymo 31 straipsnio 6 dalies 1 ir 7 punktais, Pareigūnų ir karių valstybinių pensijų skyrimo ir mokėjimo nuostatų, patvirtintų Lietuvos Respublikos Vyriausybės 2015 m. vasario 11 d. nutarimu Nr. 128 „Dėl Pareigūnų ir karių valstybinių pensijų skyrimo ir mokėjimo nuostatų patvirtinimo“, 16 punktu:

1.	Tvirtinu pridedamus:

1.1.	Lietuvos Respublikos valstybės saugumo departamento darbuotojo, pareigūnų ir karių valstybinės pensijos gavėjo pažymėjimų išdavimo, saugojimo ir naudojimo tvarkos aprašą.

1.2.	Lietuvos Respublikos valstybės saugumo departamento darbuotojo pažymėjimo formą.

1.3.	Lietuvos Respublikos valstybės saugumo departamento pareigūnų ir karių valstybinės pensijos gavėjo pažymėjimo formą.

2.	P r i p a ž į s t u netekusiu galios Lietuvos Respublikos valstybės saugumo departamento direktoriaus 2013 m. kovo 20 d. įsakymą Nr. 1-38 „Dėl Lietuvos Respublikos valstybės saugumo departamento darbuotojo bei pensininko pažymėjimo formos ir išdavimo taisyklių patvirtinimo“.

Direktorius	Darius Jauniškis

PATVIRTINTA

Lietuvos Respublikos valstybės saugumo
departamento direktoriaus

2018 m. sausio 19 d. įsakymu Nr. 1-14

LIETUVOS RESPUBLIKOS VALSTYBĖS SAUGUMO DEPARTAMENTO DARBUOTOJO, PAREIGŪNŲ IR KARIŲ VALSTYBINĖS PENSIJOS GAVĖJO PAŽYMĖJIMŲ IŠDAVIMO, SAUGOJIMO IR NAUDOJIMO TVARKOS APRAŠAS

I SKYRIUS

BENDROSIOS NUOSTATOS

1.	Lietuvos Respublikos valstybės saugumo departamento (toliau – VSD) darbuotojo, pareigūnų ir karių valstybinės pensijos gavėjo pažymėjimų išdavimo, saugojimo ir naudojimo tvarkos aprašas (toliau – Aprašas) reglamentuoja asmens, dirbančio pagal darbo sutartį Lietuvos Respublikos valstybės saugumo departamente (toliau – darbuotojas), pažymėjimo ir asmens, kuriam paskirta pareigūnų ir karių valstybinė pensija (toliau – pensijos gavėjas), pažymėjimo išdavimo, keitimo, grąžinimo, atsakomybės už jo praradimą tvarką.

2.	Darbuotojo pažymėjimo bei pensijos gavėjo pažymėjimo formos yra tvirtinamos VSD direktoriaus įsakymu.

II SKYRIUS

DARBUOTOJO IR PENSIJOS GAVĖJO PAŽYMĖJIMŲ IŠDAVIMAS BEI GRĄŽINIMAS

3.	Priimtam į pareigas darbuotojui išduodamas darbuotojo pažymėjimas.

4.	Darbuotojo pažymėjimas išduodamas 5 metams.

5.	Darbuotojo pažymėjimas keičiamas:

5.1.	pasibaigus pažymėjimo galiojimo laikui;

5.2.	pasikeitus duomenims, įrašytiems pažymėjime;

5.3.	tapus netinkamu naudoti;

5.4.	jį praradus.

6.	Asmeniui, kuriam paskiriama pareigūnų ir karių valstybinė pensija, išduodamas pensijos gavėjo pažymėjimas.

7.	Pensijos gavėjo pažymėjimas išduodamas neribotam laikui.

8.	Pensijos gavėjo pažymėjimas keičiamas:

8.1.	tapus netinkamu naudoti;

8.2.	pasikeitus duomenims, įrašytiems pažymėjime;

8.3.	jį praradus.

9.	Direktoriaus pasirašytus darbuotojo ir pensijos gavėjo pažymėjimus išduoda bei keičia VSD padalinys, vykdantis personalo administravimo funkcijas.

10.	Darbuotojo ir pensijos gavėjo pažymėjimai registruojami atitinkamai Darbuotojų pažymėjimų registracijos žurnale bei Pensijos gavėjų pažymėjimų registracijos žurnale.

11.	Darbuotojas privalo grąžinti pažymėjimą VSD padaliniui, vykdančiam personalo administravimo funkcijas:

11.1.	atleidžiant darbuotoją iš darbo VSD - ne vėliau kaip atleidimo dieną;

11.2.	šio Aprašo 5.1, 5.2 bei 5.3 papunkčiuose nurodytais atvejais.

12.	Pensijos gavėjas privalo grąžinti pensijos gavėjo pažymėjimą VSD padaliniui, vykdančiam personalo administravimo funkcijas:

12.1.	jeigu po pensijos paskyrimo vėl pradėjo tarnauti institucijose ar įstaigose, nurodytose Lietuvos Respublikos pareigūnų ir karių valstybinių pensijų įstatymo 1 straipsnyje;

12.2.	šio Aprašo 8.1 ir 8.2 papunkčiuose nurodytais atvejais.

13.	Pagal šio Aprašo 12.1 papunktį grąžintas pensijos gavėjo pažymėjimas 2 metus saugomas VSD padalinyje, vykdančiame personalo administravimo funkcijas, ir jeigu per šiame punkte nurodytą terminą pensijos gavėjui tas pats pažymėjimas neišduodamas, tada jis yra naikinamas.

14.	Grąžinti bei sugadinti pažymėjimai naikinami VSD direktoriaus nustatyta tvarka.

III SKYRIUS

DARBUOTOJO IR PENSIJOS GAVĖJO ATSAKOMYBĖ UŽ PAŽYMĖJIMO PRARADIMĄ

15.	Darbuotojas ar pensijos gavėjas asmeniškai atsako už jam išduoto pažymėjimo saugojimą.

16.	Praradęs pažymėjimą darbuotojas ar pensijos gavėjas nedelsdamas privalo apie tai informuoti VSD, nurodydamas praradimo aplinkybes.

IV SKYRIUS

BAIGIAMOSIOS NUOSTATOS

17.	Draudžiama darbuotojo pažymėjimą naudoti ne darbo reikmėms, perduoti kitiems asmenims, palikti kaip užstatą.

18.	Darbuotojas ir pensijos gavėjas už Aprašo nuostatų nesilaikymą atsako teisės aktų nustatyta tvarka.

________________________________